बहरहाल जब बात उठती है महाकवि सूर्यकान्त त्रिपाठी ‘निराला’ को कहानीकार के रूप में मूल्यांकित करने की तब लाजमी हो जाता है कहानी को एक साहित्यिक रूप में समझना| महाकवि ने लगभग दो दर्जन के करीब कहानियाँ लिखीं पर क्या वजह है कि निराला को जितनी ख्याति कवि रूप में मिली, कहानीकार के रूप में नहीं? क्या उनकी कहानियाँ मनोरंजन नहीं करतीं अथवा शिल्प की दृष्टि से कमजोर हैं? क्या निराला की कहानियाँ सार्थक नहीं? या निराला एक सफल कहानीकार नहीं? एक और बात पर गौर करें तो देखेंगे कि निराला ने जितनी कविताएँ लिखीं, कहानियाँ उस मात्रा में कम लिखीं| किन्तु गुलेरी जी मात्र तीन कहानियाँ लिख कर हिंदी साहित्य में अमर हो गए तो निराला ने तो कुल चौबीस कहानियाँ लिखी हैं| अतः संक्षेप में निराला की कहानियों का जिक्र करना यहाँ जरूरी हो जाता है कि क्या वजह है कि उनकी कविताएँ जितना प्रभावित करती हैं उतनी कहानियाँ नहीं?